**A LA CONSELLERIA D’EDUCACIÓ, CULTURA I ESPORT**

**DE LA GENERALITAT VALENCIANA**

EN/NA/N’……………………………………………………………………….............., amb DNI ……………………, i amb domicili a l’efecte de notificacions en …………………...………….…, compareix davant vosté i com millor procedisca en dret, **DIU**:

Que per mitjà d’aquest escrit interpose, de conformitat amb el que prevenen els articles 116.1 i 117.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, **RECURS DE REPOSICIÓ** **contra la Resolució de 18 d’abril de 2013, del director general de Centres i Personal Docent, per la qual s’acorda la publicació de l’acord de data 3 d’abril de 2013, subscrit per la Conselleria d’Educació, Cultura i Esport i algunes organitzacions sindicals, pel qual s’estableix el sistema de provisió de llocs de treball en règim d’interinitat (DOCV 7008, de 22-4-2013); i, si és el cas, contra la denúncia de l’acord subscrit per la Conselleria d’Educació i les organitzacions sindicals, pel qual s’establia el sistema de provisió de llocs de treball en règim d’interinitat, publicat per resolució de 26 de novembre de 2010, del director general de Personal de la Conselleria d’Educació**, puix que, al meu entendre, són irregulars i contraris a dret, sobre la base de les següents:

**AL·LEGACIONS**

**PRIMERA**. El/la signant és funcionari interí, al servei de la Conselleria d’Educació, Cultura i Esport de la Generalitat valenciana, per a la qual presta serveis des de …………………………………………………………………………………….

………………………………………………………………………………….…………………………………………………………………………………………….……………………………………………………………………………………………………………………………………………………………………………………………………………………………………………………………………………….…………………

**SEGONA**. Amb data 26 de novembre de 2010 es va publicar la **Resolució del director general de Personal de la Conselleria d’Educació que acollia l’acord subscrit entre aquesta Conselleria i les organitzacions sindicals, pel qual s’establia el sistema de provisió de llocs de treball en règim d’interinitat.**

**Aquest acord tenia una eficàcia temporal que comprenia quatre cursos escolars complets (ARTICLE 3 DE L’ACORD), i n’havia de desplegar els efectes des de l’11 de setembre de 2011 fins al 31 d’agost de 2015.**

Doncs bé, estant desplegant els seus efectes aquest acord i abans de la meitat de la seua extensió temporal, es publica la resolució contra la qual recorre el present, que posa en el nostre coneixement la subscripció d’un “nou” Acord, per l’Administració i alguns sindicats (no tots), i deixa sense efecte per al nou curs l’acord vigent de 2010, la qual cosa es totalment irregular i contrària a dret.

**TERCERA**. **L’“anul·lació” de l’acord vigent** i que n’havia d’estendre els efectes fins al 31 d’agost de 2015, **segons pareix** (atés que es tracta d’una qüestió que no ha sigut objecte de publicació), s’ha degut a una **unilateral “denúncia” d’aquest per part d’aquesta Conselleria, denúncia que hauria tingut lloc de manera totalment irregular raó per la qual també la impugnem. Seria nul·la de ple dret, d’acord amb el que estableix l’article 62.e) de la Llei 30/1992, ja que s’hauria dictat de pla, és a dir prescindint totalment i absolutament de cap procediment administratiu**.

Insistim en el fet que l’acord que es va voler denunciar tenia una eficàcia temporal que comprenia quatre cursos escolars complets (art. 3 d’aquest), i se n’havien de desplegar els efectes des de l’11 de setembre de 2011 fins al 31 d’agost de 2015. D’aquest acord es derivaven drets subjectius per al/la signant que, bàsicament, consistien en l’expectativa del meu nomenament com a funcionari interí per raó de complir els requisits previstos en aquest acord; en particular el meu dret a treballar.

L’esmentat acord és un autèntic acte administratiu en la formació el qual es va produir un procediment negociat que va culminar amb la resolució citada (de data 26 de novembre de 2012) i que té caràcter normatiu en la mesura que no és acte que s’esgote en la seua execució; ans al contrari, es referma en la mesura que mitjançant la seua execució es produeix un altre acte administratiu conseqüent (el nomenament d’un funcionari interí).

Si l’Administració va canviar d’opinió (estrictament polític) i va decidir eliminar l’eficàcia jurídica de l’acord vigent, degué, si de cas, iniciar un dels procediments amb caràcter revisori previstos en els articles 102 i ss., de la Llei 30/1992; o el declara lesiu i l’impugna davant la jurisdicció contenciosa administrativa. Doncs bé, que conste al signant, no ha tingut lloc res d’això. Si l’Administració entén que un acte és nul de ple dret, haurà d’iniciar el procediment de l’article 102 de la Llei 30/1992; si és anul·lable, per vulnerar l’ordenament jurídic o per “variar el criteri polític”, s’iniciarà el procediment de l’article 103 i haurà de suspendre eficàcia. I només en algun d’aquests dos supòsits, i de manera motivada, se’n podrà (article 104 de la Llei 30/1992) suspendre l’aplicació mentre es resol el procés de nul·litat administratiu o el jurisdiccional.

El que és absolutament irregular i contrari a dret, és privar de l’eficàcia de forma immediata a un acte mitjançant una suposada “denúncia”, quan aquesta (si s’haguera produït), i d’acord amb a l’article 3 de l’acord assenyalat, sols té per efecte evitar la pròrroga d’aquest més enllà de la seua inicial durada de quatre cursos escolars.

**QUARTA. En definitiva, les conseqüències de la irregular actuació de l’Administració, amb la publicació del nou acord, constant la vigència i els efectes de l’anterior (tot això amb la “complicitat” d’alguns sindicats que és clar que no em poden representar, ja que vulneren de forma flagrant els meus drets adquirits), són particularment nocives per al compareixent i, en cas que es porte a efecte, seran irreparables o de molt dificultosa reparació, si no és per la via judicial que, és clar, pense exercitar.**

La modificació de línia política no es pot produir quan a la Conselleria, valga l’expressió, “li vinga de gust”, sinó que ha d’actuar conforme a dret. I si un acord, el publicat per la resolució de 2010, que va substituir el de 1993, bàsicament en termes semblants, es convé que estiga vigent durant 4 anys, la Conselleria no pot “conculcar” els drets presents i les expectatives de drets futurs que la norma jurídica emparaven, de forma unilateral i sense cap tipus de justificació, i fer taula rasa del principi jurídic *pacta sunt servanda*.

Per tant, s’ha d’atendre aquest recurs, mantenint la virtualitat dels termes de l’acord publicat per Resolució de 26 de novembre de 2010 fins a exhaurir el període de vigència d’aquest.

Per tot el que he exposat,

DEMANE que, es tinga per presentat aquest escrit, siga admés, i es tinga per interposat en temps i forma RECURS DE REPOSICIÓ contra la resolució referida; i previ compliment dels tràmits legals oportuns, es dicte en el seu dia nova resolució, per la qual, estimant el recurs interposat, s’acorde declarar nuls els actes encaminats a la substitució de l’acord publicat per Resolució 26 d’octubre de 2010, qualssevol que hagen sigut (denúncia, nou acord per resolució de 18 d’abril de 2013…), i es mantinga la vigència d’aquest fins a l’esgotament del seu termini, el 31 d’agost de 2015.

València, 25 de abril de 2013